8. 7. 85 Επίσημη Εφημερίδα των Ευρωπαϊκών Κοινοτήτων Αριθ. C 169/15 
Γνωμοδότηση για την τεχνική εναρμόνιση και τυποποίηση: μια νέα προσέγγιση 
(85/C 169/08) 
Στις 14 Φεβρουαρίου 1985, η Επιτροπή των Ευρωπαϊκών κοινοτήτων αποφάσισε, σύμφωνα με το άρθρο 
198 της συνθήκης για την ίδρυση της Ευρωπαϊκής Οικονομικής Κοινότητας, να ζητήσει από την 
Οικονομική και Κοινωνική Επιτροπή να γνωμοδοτήσει για την τεχνική εναρμόνιση και τυποποίηση, 
μια νέα προσέγγιση. 
Το Τμήμα Βιομηχανίας, Εμπορίου, Βιοτεχνίας και Υπηρεσιών, στο οποίο ανατέθηκε η προετοιμασία 
των σχετικών εργασιών της ΟΚΕ, υιοθέτησε τη γνωμοδότηση του στις 10 Απριλίου 1985 (εισηγητής ο 
κ. Pearson). 
Κατά την 226η σύνοδο ολομέλειας (συνεδρίαση της 25ης Απριλίου 1985), η Οικονομική και Κοινωνική 
Επιτροπή (ΟΚΕ) υιοθέτησε την ακόλουθη γνωμοδότηση, με 52 ψήφους υπέρ, 39 κατά και 1 αποχή 
(ονομαστική ψηφοφορία): 
1. Εισαγωγή 
1.1. Η ΟΚΕ επιδοκιμάζει τη νέα προσέγγιση που προτείνει 
η Επιτροπή για να ξεπεραστούν οι δυσκολίες που συνεπάγε­
ται η άρση των τεχνικών εμποδίων στο εμπόριο. Είναι σαφές 
ότι το σημερινό σύστημα δεν λειτουργούσε τόσο αποτελε­
σματικά όσο θα έπρεπε έτσι ώστε να μην έχει ακόμα 
ολοκληρωθεί η εσωτερική αγορά. 
1.2. Το προτεινόμενο σύστημα νομοθετικής εναρμόνισης 
θα πρέπει να περιορίσει την έκδοση υπερβολικά λεπτομερών 
οδηγιών για κάθε ένα προϊόν ξεχωριστά, και να οδηγήσει σε 
ένα ακόμη σημαντικό βήμα προόδου με την εξάλειψη των 
τεχνικών εμποδίων στο εμπόριο που έχουν νομικό έρεισμα. 
Αυτό έχει ζωτική σημασία για τη δημιουργία μιας ισχυρής 
εσωτερικής αγοράς. Η ΟΚΕ θεωρεί απαράδεκτο το γεγονός 
ότι έχει καθυστερήσει τόσο πολύ να σημειωθεί πρόοδος στον 
τομέα αυτό εξαιτίας του Συμβουλίου. Ζητεί από το Συμβούλιο 
να υποστηρίξει ανεπιφύλακτα την καθιέρωση της νέας αυτής 
πρακτικότερης προσέγγισης, τόσο σε εθνικό όσο και σε 
κοινοτικό επίπεδο. 
1.3. Για την ανάπτυξη της οικονομίας απαιτείται η 
δημιουργία του κατάλληλου κλίματος που περιλαμβάνει 
στοιχεία όπως η ελεύθερη διακίνηση των αγαθών στην 
εσωτερική αγορά, η εναρμονισμένη φορολογία και οι μετα­
βιβάσεις κεφαλαίων. Η εναρμόνιση των τεχνικών διατάξεων 
αποτελεί ένα μόνο στοιχείο του κλίματος αυτού, το οποίο 
πρέπει να αναπτυχθεί ταχύρρυθμα για να φθάσει η Ευρωπαϊ­
κή Κοινότητα στα επίπεδα που έχουν επιτύχει οι σημαντικό­
τεροι ανταγωνιστές της. 
2. Γενικές παρατηρήσεις 
2.1. Η ΟΚΕ σημειώνει ότι τα προτεινόμενα μέτρα εναρμό­
νισης θα ενταχθούν όλα στα πλαίσια του άρθρου 100 της 
Συνθήκης της Ρώμης, αλλά προβλέπει ότι υπάρχει κίνδυνος 
σύγκρουσης ανάμεσα στην εφαρμογή ευρωπαϊκών προδια­
γραφών και τη συνεχιζόμενη χρησιμοποίηση προαιρετικών 
προδιαγραφών που ισχύουν στα κράτη μέλη. Γίνεται δεκτή με 
ικανοποίηση η έμφαση που δίνεται στην εγγύηση της ποιότη­
τας των προϊόντων που παράγονται στα πλαίσια των οδη­
γιών, όπως επίσης και η υποχρέωση των κρατών μελών να 
δέχονται τα προϊόντα που κατασκευάζονται στην Κοινότητα 
σύμφωνα με τις βασικές προδιαγραφές που έχουν θεσπισθεί 
από την κοινοτική νομοθεσία. 2.2.1. Η ΟΚΕ σημειώνει ότι, στη νομοθεσία που ισχύει 
στον τομέα αυτό, έχει δοθεί μέχρι σήμερα προτεραιότητα 
στην εναρμόνιση των διατάξεων σχετικά με τα αυτοκίνητα 
οχήματα, τη μετρολογία και τα ηλεκτρικά προϊόντα. Αυτό 
είχε ως αποτέλεσμα να επιτευχθεί αξιόλογος βαθμός τυπο­
ποίησης στους τομείς αυτούς, αλλά εκφράζεται η ελπίδα ότι, 
δίνοντας τώρα προτεραιότητα στην κατασκευή μηχανημά­
των, στα οικοδομικά υλικά και σε ορισμένα είδη ηλεκτρικών 
συσκευών, πράγμα που επιδοκιμάζει η ΟΚΕ, δεν θα παραμε­
ληθούν οι άλλοι τομείς. Η ΟΚΕ θα ήθελε ακόμη να τονίσει ότι 
η νέα στρατηγική δεν θα πρέπει να απορρίψει την παλιά 
προσέγγιση, η οποία είχε σαν αποτέλεσμα να επιτευχθούν 
ικανοποιητικά αποτελέσματα τυποποίησης στους τομείς 
αυτούς. 
2.2.2. Σύμφωνα με τη νέα προσέγγιση της Επιτροπής, η 
ΟΚΕ αντιλαμβάνεται ότι το Συμβούλιο θα πρέπει να υιοθέτη­
σε οδηγίες οι οποίες να καθιερώνουν μια γενική πολιτική για 
το ασφαλές των προϊόντων που διατίθενται στην αγορά και 
στις επιχειρήσεις. 
2.3.1. Σύμφωνα με τη νέα προσέγγιση που προαναφέρθη­
κε, πρέπει να δοθεί ιδιαίτερη έμφαση στις διατάξεις για την 
ασφάλεια και την υγεία οι οποίες θα έπρεπε να θεσπισθούν με 
μία οδηγία. Στο πλαίσιο αυτό έχει ιδιαίτερη σημασία να 
διατυπωθούν οι διατάξεις αυτές με τέτοια ακρίβεια ώστε να 
είναι δεσμευτικές απο νομική άποψη. Κι' αυτό, για να 
διασφαλισθεί ότι κατά τη λήψη της σχετικής απόφασης θα 
εφαρμοσθεί η κανονική δημοκρατική και κοινωνική διαδικα­
σία που ακολουθείται όταν πρόκειται για οδηγίες αλλά όχι 
όταν πρόκειται για τη θέσπιση προδιαγραφών. 
2.3.2. Εξάλλου, η ΟΚΕ έχει τη γνώμη ότι όπου δια­
κυβεύονται τα συμφέροντα των καταναλωτών ή/και των 
εργαζομένων λόγω της θέσπισης προδιαγραφών, θα πρέπει οι 
εκπρόσωποι των ενδιαφερομένων ομάδων να συμμετέχουν 
ουσιαστικά στην κατάρτιση των προτύπων της CEN και της 
CENELEC. 
2.4. Ο τίτλος της παραγράφου 3 γ), στη σελίδα 21, θα 
πρέπει να τροποποιηθεί, επειδή ο όρος «ηλεκτρικές συ­
σκευές», που αφορά τα βιομηχανικά προϊόντα και τον ηλε-
κτροϊατρικό εξοπλισμό, είναι παραπλανητικός και ανακρι­
βής. 
Αριθ. C 169/16 Επίσημη Εφημερίδα των 
2.5. Πρέπει να ληφθεί μέριμνα ώστε να μη δημιουργηθεί 
μια κατάσταση που να ενδέχεται να δώσει το προβάδισμα σε 
μια βιομηχανία ενός κράτους μέλους, πράγμα που θα οδηγή­
σει σε κατάχρηση δεσπόζουσας θέσης. 
2.6. Εκφράστηκαν ανησυχίες για τη θέση των ευρωπαϊκών 
προδιαγραφών έναντι του εξωτερικού ανταγωνισμού. Απαι­
τείται μια σειρά από ομοιόμορφες για την ανάπτυξη της 
εσωτερικής αγοράς και την όσο το δυνατό ευρύτερη συμμε­
τοχή όλων των κρατών μελών. Ταυτόχρονα, η πληθώρα 
προτύπων στην Κοινότητα μπορεί να καταστήσει δύσκολη τη 
διοχέτευση των προϊόντων των εξωτερικών ανταγωνιστών 
στην αγορά της Κοινότητας. Ωστόσο, η ΟΚΕ υποστηρίζει ότι 
η εναρμόνιση δεν θα πρέπει να καθυστερήσει στην Κοινότητα 
για τους λόγους αυτούς και θα πρέπει να ενθαρρυνθεί σε 
παγκόσμια κλίμακα με βάση την αμοιβαιότητα. Για το 
σκοπό αυτό, η ΟΚΕ είναι βέβαιη ότι η Επιτροπή θα εξετάσει 
ακόμη περισσότερο τι μέτρα θα λάβει έναντι των τρίτων 
χωρών οι οποίες απολαμβάνουν αθέμιτα πλεονεκτήματα, 
χωρίς να προσφέρουν αμοιβαιότητα, από τις δυνατότητες για 
τη διείσδυση στην αγορά της Κοινότητας που παρέχονται από 
την ενδοκοινοτική τυποποίηση. 
2.7.1. Η αμοιβαία αναγνώριση των πιστοποιητικών αποτε­
λεί πολύ σημαντικό παράγοντα για την πραγματική διενέρ­
γεια ενδοκοινοτικών συναλλαγών χωρίς τεχνικά εμπόδια. 
Επιπλέον, αποτελεί τον ακρογωνιαίο λίθο της νέας προσέγ­
γισης που προτείνει η Επιτροπή. Η αμοιβαία αναγνώριση των 
αρχών που είναι αρμόδιες για δοκιμές σε κάθε κράτος μέλος 
και οι οποίες είναι ικανές να πιστοποιούν τη συμμόρφωση 
προϊόντων προς τις ευρωπαϊκές προδιαγραφές ή τις προδια­
γραφές ενός κράτους μέλους, χρειάζεται, κατά συνέπεια, να 
πραγματοποιηθεί χωρίς καμία άλλη καθυστέρηση. 
2.7.2. Η Επιτροπή θα πρέπει να αναλάβει μια μελέτη 
σχετικά με τα συστήματα έκδοσης σημάτων πιστότητας που 
υπάρχουν και να διατυπώσει προτάσεις για τη βελτίωση της 
διαφάνειας τους και των διαδικασιών ελέγχου των προϊόντων 
που διατίθενται στην αγορά. 
2.8.1. Για να καταστεί σαφής η αβεβαιότητα για το κατά 
πόσο η νομική ευθύνη για τα ελαττωματικά προϊόντα σχετί­
ζεται με τα πιστοποιητικά, η ΟΚΕ προτείνει να καταρτιστεί 
ένα παραστατικό στο οποίο να δηλώνεται με σαφήνεια από 
Βρυξέλλες, 25 Απριλίου 1985. ών Κοινοτήτων 8. 7. 85 
ποιον θα πρέπει να αναλαμβάνεται η υποχρέωση αποζημίω­
σης. Ένας κανονισμός της Ευρωπαϊκής Κοινότητας θα 
μπορούσε ενδεχομένως να αποτελέσει το πλέον κατάλληλο 
μέσο. 
2.8.2. Κατά τον ίδιο τρόπο, η νέα προσέγγιση όσον αφορά 
την εναρμόνιση, θα αυξήσει ενδεχομένως τα προβλήματα 
που συνεπάγονται τα διάφορα συστήματα νομικής ευθύνης 
που υπάρχουν στην Κοινότητα για τα προϊόντα. Η ΟΚΕ καλεί 
το Συμβούλιο να λάβει σύντομα αποφάσεις σχετικά με την 
ευθύνη για τα προϊόντα, στα πλαίσια αυτής της οδηγίας που 
είναι πολύ σημαντική όσον αφορά την ασφάλεια και την υγεία 
του καταναλωτή. 
2.9. Η ΟΚΕ αναγνωρίζει ότι υπάρχει πολύ μεγάλος αρι­
θμός επιτροπών που ασχολούνται με τη'ν τυποποίηση σε 
ευρωπαϊκό και εθνικό επίπεδο, πράγμα που συνεπάγεται τη 
διενέργεια αξιόλογων ερευνών και τη χορήγηση σημαντικών 
κεφαλαίων. Επιβάλλεται να εφαρμοστούν σε κάθε κράτος 
μέλος όλες οι υπάρχουσες ευρωπαϊκές προδιαγραφές (ισχύον 
καθεστώς) και να εναρμονιστούν όλες οι νέες σχετικές 
προδιαγραφές (νέο καθεστώς) με όσο το δυνατό μεγαλύτερη 
σαφήνεια. Η αγορά νέων προϊόντων πρέπει να τροφοδοτηθεί 
με πληροφορίες για τις νέες προδιαγραφές, έτσι ώστε να 
μπορέσει να αξιοποιηθεί όσο το δυνατό περισσότερο. Η 
Κοινότητα πρέπει να χορηγήσει κεφάλαια για τις εντολές που 
η Επιτροπή έχει δώσει στις CEN/CENELEC, στα οποία να 
περιλαμβάνονται και οι δαπάνες συμμετοχής εθνικών επι­
τροπών. 
3. Τελικές παρατηρήσεις 
3.1. Η ΟΚΕ σημειώνει με ικανοποίηση ότι θα ζητηθεί από 
την ΟΚΕ να γνωμοδοτήσει για όλες τις νέες οδηγίες, εφόσον 
θα εμπίπτουν στο άρθρο 100 της Συνθήκης της Ρώμης. 
3.2. Η ΟΚΕ επαναλαμβάνει την πεποίθηση της ότι χρειάζε­
ται να αναλάβουν όλοι οι ενδιαφερόμενοι μεγαλύτερη δέ­
σμευση για την εξάλειψη των τεχνικών εμποδίων στο εμπό­
ριο. Θεωρεί ότι ο αριθμός των οδηγιών που εκκρεμούν στο 
Συμβούλιο και οι οδηγίες που έχουν εφαρμοσθεί ανεπαρκώς 
στα κράτη μέλη αποτελούν απαράδεκτο και σημαντικό 
κώλυμα για τη δημιουργία μιας ισχυρής εσωτερικής αγοράς 
στην Κοινότητα. 
Ο Πρόεδρος 
της Οικονομικής και Κοινωνικής 
Επιτροπής 
Gerd MUHR 
8. 7. 85 Επίσημη Εφημερίδα των Ευρωπαϊκών Κοινοτήτων Αριθ. C 169/17 
ΠΑΡΑΡΤΗΜΑ 
στη γνωμοδότηση της Οικονομικής και Κοινωνικής Επιτροπής 
ΠΑΡΑΡΤΗΜΑ 1 
Ψηφοφορία 
Το σύνολο της γνωμοδότησης αποτέλεσε αντικείμενο ονομαστικής ψηφοφορίας κατά τη διάρκεια της οποίας οι 
εξής σύμβουλοι παρόντες ή εκπροσωπούμενοι ψήφισαν υπέρ της γνωμοδότησης της ΟΚΕ: 
οι κκ. Arena, Bagliano, Bernasconi, Binnenbruck, De Caffarelli, Campbell, Ceyrac, De Bievre, De Bruyn, De Tavernier, 
Eelsen, Emo Capodilista, Fortuyn, Fuller, Goris, η κυρία Gredal, οι κκ. Hannon, Hemmer, Hilkens, Jaschick, Kelly, 
Kenna, Lauga, Law, Low, Margot, Marvier, Masprone, Noordwal, De Normann, Paggi, Pearson, Pelletier, Plank, 
Poeton, Querleux, Regaldo, Romoli, Roseingrave, Schwarz, Stahlmann, η κυρία Storie-Pugh, Strobel, οι κκ. Swift, 
Tamlin, Van Der Mensbrugghe, Van Melckenbeke, Ventejol, η κυρία Williams, οι κκ. De Wit, Zinkin, Zoli. 
Οι ακόλουθοι σύμβουλοι, παρόντες ή εκπροσωπούμενοι, ψήφισαν κατά της γνωμοδότησης: 
οι κκ. Amato, Beretta, Boddy, Cavazzuti, Cremer, Curlis, Ντάσης, De Grave, D'Elia, Delia Croce, Delourme, Drago, 
Dunet, η κυρία Engelen-Kefer, οι κκ. Etty, Flum, Glesener, Van Greunsven, Hammond, Houthuys, Jarvis, Jenkins, 
Kirschen, Lojewski, Masucci, Meraviglia, Milne, Murphy, B. Nielsen, P. Nielsen, Van Rens, Schneider, Schoepges, 
L. Smith, Spijkers, Tixier, Saiu, Vercellino, η κυρία Weber. 
Οι ακόλουθοι σύμβουλοι, παρόντες ή εκπροσωπούμενοι, απέσχον της ψηφοφορίας: 
Ognibene 
ΠΑΡΑΡΤΗΜΑ 
Τροπολογίες που απορρίφθηκαν 
Η ακόλουθη τροπολογία, που διατυπώθηκε με βάση τη γνωμοδότηση του Τμήματος και κατατέθηκε σύμφωνα με 
τον εσωτερικό κανονισμό, απορρίφθηκε κατά τη διάρκεια των συζητήσεων: 
Σελίδα 5, σημείο 2.7. 
Η τελευταία πρόταση θα πρέπει να διαγραφεί και να αντικατασταθεί με τα εξής: 
«Η Κοινότητα θα έπρεπε να συστήσει έναν οργανισμό τυποποίησης με τριμερή διαχείριση στον οποίο να 
ανατεθεί να καταρτίσει σχέδια προδιαγραφών στον τομέα της ασφάλειας. Από τώρα ώς τη σύσταση του 
οργανισμού αυτού, θα έπρεπε να εξασφαλιστεί η συμμετοχή όλων των ενδιαφερόμενων κύκλων, και 
συγκεκριμένα της βιομηχανίας, των εργαζομένων και των καταναλωτών, στις εργασίες της CEN (Ευρωπαϊκής 
Επιτροπής Τυποποίησης) και της CENELEC (Ευρωπαϊκής Επιτροπής Ηλεκτροτεχνικής Τυποποίησης).» 
Αιτιολογία 
Η σημερινή σύνθεση των οργανισμών που είναι μέλη της CEN και της CENELEC και η διαδικασία τους δεν 
επιτρέπουν την κατάρτιση προδιαγραφών ασφαλείας που να είναι αποδεκτές για τους εργαζόμενους και τους 
καταναλωτές. 
Αποτέλεσμα της ψηφοφορίας 
Ψήφοι υπέρ: 33, ψήφοι κατά: 38, αποχές: 17. 
Δήλωση μειοψηφίας 
Ύστερα από την ονομαστική ψηφοφορία για το σύνολο της γνωμοδότησης, τα μέλη της ομάδας εργαζομένων 
(Ομάδα II), που την καταψήφισαν, παρουσίασαν τη δήλωση μειοψηφίας που ακολουθεί: 
«Η ιδέα ενός οργανισμού τυποποίησης σε ευρωπαϊκό επίπεδο μια ιδέα που δεν γίνεται ίσως ακόμη δεκτή 
Ομόφωνα, αν και αποκτά ολοένα και.περισσότερους οπαδούς, και συγκεκριμένα ανάμεσα στα κράτη μέλη και 
στα πλαίσια της Επιτροπής. 
Αριθ. C 169/18 Επίσημη Εφημερίδα των Ευρωπαϊκών Κοινοτήτων 8. 7. 85 
Η Ομάδα των Εργαζομένων έχει τη γνώμη ότι η Οικονομική και Κοινωνική Επιτροπή θα διαδραμάτιζε πλήρως 
το ρόλο της αν πρότεινε έναν τρόπο αντιμετώπισης του θέματος με τον οποίο θα συμμετείχαν αποτελεσματικά οι 
κοινωνικοί εταίροι στην κατάρτιση των προδιαγραφών. Πράγματι, η λύση που προτείνουν ορισμένοι, δηλαδή να 
δοθεί δικαίωμα ψήφου στους παρατηρητές, δεν αποτελεί παρά περιορισμένη μόνο πρόοδο. Όταν διεξάγονται 
συζητήσεις για τις προδιαγραφές, ο βιομηχανικός τομέας στέλνει αντιπροσώπους στις συνεδριάσεις (π.χ. όταν 
συζητιέται το θέμα των παιχνιδιών, παρευρίσκονται οι κατασκευαστές παιχνιδιών). Δεν συμβαίνει όμως το ίδιο 
με τις οργανώσεις των εργαζομένων και των καταναλωτών. Υπάρχουν μόνο μερικά άτομα, που πρέπει να 
παρακολουθήσουν τόσο τις συζητήσεις για τα παιχνίδια όσο και τις συζητήσεις για τους ανελκυστήρες και για 
τους γεωργικούς ελκυστήρες. Θα πρέπει να συσταθεί τελικά ένας οργανισμός τον οποίο να διαχειρίζονται και να 
συνδιαχειρίζοτναι οι κοινωνικοί εταίροι.» 
Επειδή, με τη σημερινή σύνθεση και διαδικασία των οργανισμών που είναι μέλη της CEN και της CENELEC, δεν 
μπορούν να καταρτισθούν προδιαγραφές ασφαλείας με τρόπο που να είναι αποδεκτός από τους εργαζόμενους και 
τους καταναλωτές, η Ομάδα II υποβάλλει την τροπολογία που αναφέρεται στο παράρτημα 2.